CELEX: 31998D0577
Language: hr
Date: 1998-09-16 00:00:00
Title: 98/577/EZ: Odluka Komisije od 16. rujna 1998. o zajedničkom tehničkom propisu za terminalne uređaje s vrlo malim antenskim otvorom (VSAT) satelitskih zemaljskih postaja, koji rade u frekvencijskim pojasevima 4 GHz i 6 GHz (priopćena pod brojem dokumenta C(1998) 2723)  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               49
            
         31998D0577
   
               L 278/43
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 16. rujna 1998.
   o zajedničkom tehničkom propisu za terminalne uređaje s vrlo malim antenskim otvorom (VSAT) satelitskih zemaljskih postaja, koji rade u frekvencijskim pojasevima 4 GHz i 6 GHz
   (priopćena pod brojem dokumenta C(1998) 2723)
   (Tekst značajan za EGP)
   (98/577/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno drugu alineju njezina članka 7. stavka 2.,
   budući da je Komisija donijela mjeru za utvrđivanje vrste opreme za satelitske zemaljske postaje za koju su potrebni zajednički tehnički propis i pripadajuća izjava o području primjene u skladu s prvom alinejom članka 7. stavka 2.;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je neophodno uvesti prijelazne sporazume u vezi s opremom koja je odobrena nacionalnim propisima o homologaciji, kako bi se proizvođačima osigurao neprekinut pristup tržištima;
   budući da je taj prijedlog podnesen Odboru za odobravanje terminalne opreme (ACTE) u skladu s člankom 29. stavkom 2.;
   budući da je zajednički tehnički propis koji se donosi ovom Odlukom u skladu s mišljenjem ACTE-a,
   DONIJELA JE OVU ODLUKU:
   Članak 1.
   1.   Ova se Odluka primjenjuje na opremu za satelitske zemaljske postaje koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis koji obuhvaća terminalne uređaje s vrlo malim antenskim otvorom (VSAT) satelitskih zemaljskih postaja, koji rade u frekvencijskim pojasevima 4 GHz i 6 GHz.
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normizaciju za provedbu, u mjeri u kojoj je to moguće, bitnih zahtjeva iz članka 17. Direktive 98/13/EZ. Upućivanje na tu normu navedeno je u Prilogu.
   2.   Oprema za satelitske zemaljske postaje obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 5. točaka (a) i (b) Direktive 98/13/EZ i mora ispunjavati zahtjeve svih drugih direktiva koje se primjenjuju, a posebno direktiva Vijeća 73/23/EEZ (2) i 89/336/EEZ (3).
   Članak 3.
   U vezi s opremom za satelitske zemaljske postaje iz članka 1. stavka 1. ove Odluke, prijavljena tijela koja su imenovana za provedbu postupaka iz članka 10. Direktive 98/13/EZ primjenjuju ili osiguravaju primjenu usklađene norme iz Priloga nakon notifikacije ove Odluke.
   Članak 4.
   1.   Nacionalni propisi za homologaciju koji obuhvaćaju opremu koja je obuhvaćena usklađenom normom iz Priloga prestaju se primjenjivati 3 mjeseca nakon dana donošenja ove Odluke.
   2.   Oprema za satelitske zemaljske postaje odobrena prema takvim nacionalnim propisima za homologaciju može se nastaviti stavljati na nacionalno tržište i u uporabu.
   Članak 5.
   Ova je Odluka upućena državama članicama.
   
      Sastavljeno u Bruxellesu 16. rujna 1998.
      
         
            Za Komisiju
         
         Martin BANGEMANN
         
            Član Komisije
         
      
   
   
      (1)  SL L 74, 12.3.1998., str. 1.
   
      (2)  SL L 77, 26.3.1973., str. 29.
   
      (3)  SL L 139, 23.5.1989., str. 19.
   PRILOG
   
      Upućivanje na važeću usklađenu normu
   
   Usklađena norma navedena u članku 2. ove Odluke glasi:
   Satelitske zemaljske postaje i sustavi (SES);
   terminalni uređaji s vrlo malim antenskim otvorom (VSAT) satelitskih zemaljskih postaja samo za odašiljanje, za odašiljanje/prijam ili samo za prijam, koji rade u frekvencijskim pojasevima 4 GHz i 6 GHz
   ETSI
   Europski institut za telekomunikacijske norme
   Tajništvo ETSI-ja
   TBR (tehnička osnova za propis) 43: svibanj 1998.
   (bez predgovora)
   
      Dodatne informacije
   
   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima Direktive Vijeća 83/189/EEZ.
   Cijeli tekst gore navedene usklađene norme može se dobiti pri:
   
               
                           European Telecommunications Standards Institute (Europskom institutu za telekomunikacijske norme)
                        
                     
                           650, route des Lucioles
                        
                     
                           F-06921 Sophia Antipolis Cedex,
                        
                     
            
               
                           European Commission (Europskoj Komisiji)
                        
                     
                           DG XIII/A/2 - (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Bruxelles
                        
                     
         ili pri bilo kojoj drugoj organizaciji koja je odgovorna za objavu normi ETSI-ja; popis organizacija nalazi se na internetskoj stranici www.ispo.cec.be.
   
      (1)  SL L 109, 26.4.1983., str. 8.